Emil Aarestrup

Bardd a meddyg o Ddenmarc oedd Carl Ludvig Emil Aarestrup (4 Rhagfyr 1800 – 21 Gorffennaf 1856).

Ganed yn Copenhagen, prifddinas Teyrnas Denmarc. Cafodd ei amddifadu yn 7 oed a'i fagu gan gyfeillion teuluol. Astudiodd feddygaeth ym Mhrifysgol Copenhagen, ac yno cyfarfu â'i gyfnither Caroline Aagard. Priododd Emil â Caroline, a chawsant 13 o blant. Gweithiodd Aarestrup yn feddyg ar ynysoedd Lolland a Fyn am ugain mlynedd. Jack Brondum a Peer L. Aarestrup (goln), "Selected Poems by Emil Aarestrup", The Bridge 39 (2), Prifysgol Brigham Young (2016). Archifwyd o'r dudalen we wreiddiol drwy gyfrwng archive.is ar 29 Mehefin 2021. Bu farw yn Odense yn 55 oed.

Cyfansoddodd Aarestrup y rhan fwyaf o'i farddoniaeth yn y cyfnod o 1820 i 1840. Cyhoeddodd y gyfrol Digte ym 1838, ac wedi ei farwolaeth cyhoeddwyd y gyfrol Efterladte Digte (1863). Ni chafodd fawr o werthfawrogiad yn ystod ei oes, ond wedi ei farwolaeth fe'i cydnabuwyd yn un o delynegwyr gwychaf llên Denmarc, ar y cyd â Christian Winther. Cyhoeddwyd casgliad o'i farddoniaeth, gydag ysgrif feirniadol gan Georg Brandes, yn Copenhagen ym 1877.

 Cyfeiriadau 

Categori:Genedigaethau 1800
Categori:Marwolaethau 1856
Categori:Beirdd y 19eg ganrif o Ddenmarc
Categori:Beirdd Daneg o Ddenmarc
Categori:Cyn-fyfyrwyr Prifysgol Copenhagen
Categori:Meddygon y 19eg ganrif o Ddenmarc
Categori:Pobl o Copenhagen